4. การประกอบธุรกิจแต่ละกลุ่มบริการ

4.1 ลักษณะการให้บริการ

ณ 31 ธันวาคม 2555 บริษัทฯ ดำเนินธุรกิจในรูปของกลุ่มโรงพยาบาล โดยมีโรงพยาบาลในกลุ่ม 3
โรงพยาบาล และมีสัญญาการให้บริการกับโรงพยาบาลในระดับที่สูงกว่า (Supra Contractor)
19 โรงพยาบาล เพื่อการส่งต่อผู้ป่วยตามความเหมาะสมในแต่ละกรณี
และมีคลินิกเครือข่ายประกันสังคม 20 แห่งสำหรับการให้บริการเบื้องต้นแก่ผู้ป่วยประกันสังคม
ทำให้บริษัทฯสามารถบริหารต้นทุนได้อย่างมีประสิทธิภาพ
และสามารถขยายขอบเขตการให้บริการแก่ประชาชนได้อย่างครอบคลุมมากขึ้น

กลุ่มโรงพยาบาลมีการให้บริการลูกค้า 2 กลุ่มหลักคือ 1) กลุ่มลูกค้าทั่วไป
ซึ่งจ่ายค่ารักษาพยาบาลตามการรักษาจริง ได้แก่กลุ่มลูกค้าเงินสด กลุ่มลูกค้าประกันชีวิต
กลุ่มลูกค้ากองทุนเงินทดแทน กลุ่มลูกค้าบริษัทคู่สัญญา กลุ่มลูกค้าสิทธิ พรบ. และอื่นๆ 2)
กลุ่มลูกค้าเหมาจ่ายตามโครงการภาครัฐ ได้แก่กลุ่มลูกค้ากองทุนประกันสังคม
กลุ่มลูกค้าโครงการประกันสุขภาพถ้วนหน้า และกลุ่มลูกค้าโครงการประกันสุขภาพต่างด้าว

  4.1.1 บริการทางการแพทย์

บริษัทฯ และบริษัทย่อยในกลุ่มโรงพยาบาลวิชัยเวช อินเตอร์เนชั่นแนล
มีความมุ่งมั่นที่จะให้บริการรักษาพยาบาลทุกสาขาโรค ด้วยแพทย์ผู้เชี่ยวชาญเฉพาะสาขาโรคทุกสาขา
ดังนี้

• ศูนย์ศัลยกรรมกระดูกและข้อ • ศูนย์โรคเต้านม

• ศูนย์ศัลยกรรมผ่านกล้อง • คลินิกอายุรกรรมโรคหัวใจ

• ศูนย์สุขภาพแม่และเด็กครบวงจร • คลินิกหู คอ จมูก

• ศูนย์ทันตกรรมครบวงจร • คลินิกอายุระบบประสาท

• ศูนย์ผิวหนังและศัลยกรรมเลเซอร์ iSKY • คลินิกตา

• ศูนย์อุบัติเหตุฉุกเฉิน • คลินิกอายุรกรรมโรคเบาหวานและต่อมไร้ท่อ

• ศูนย์โรคระบบทางเดินอาหารและตับ • คลินิกอายุรกรรมโรคไตและศูนย์ไตเทียม

• ศูนย์โรคเฉพาะสตรีและศัลยกรรมผ่านกล้องทางนรีเวช • คลินิกอายุรกรรมทั่วไป

• ศูนย์ตรวจสุขภาพ • คลินิกการแพทย์ชะลอวัย

• ศูนย์สุขภาพและความงามไทย-ฟิลอส • คลินิกการกีฬาและการออกกำลังกาย

จำนวนเตียงที่ให้บริการแก่ผู้ป่วยใน

  กลุ่มโรงพยาบาลวิชัยเวชฯ มีเตียงรองรับการให้บริการผู้ป่วยใน ณ 31 ธันวาคม พ.ศ. 2555
  ดังนี้

+-------------------------------+-----------+-------------+-----------+
| โรงพยาบาล                     | ผู้ป่วยใน    |             |           |
+===============================+===========+=============+===========+
|                               | จำนวนเตียง | จำนวนเตีย    | ราคาห้อง   |
|                               |           | งให้บริการจริง |           |
|                               | จดทะเบียน  |             | (บาทต่อคืน) |
+-------------------------------+-----------+-------------+-----------+
| โรงพยาบาลวิชัยเวชฯ อ้อมน้อย       | 200       | 148         | 400-3,900 |
+-------------------------------+-----------+-------------+-----------+
| โรงพยาบาลวิชัยเวชฯ หนองแขม      | 200       | 90          | 1,        |
|                               |           |             | 200-3,900 |
+-------------------------------+-----------+-------------+-----------+
| โรงพยาบาลวิชัยเวชฯ สมุทรสาคร     | 120       | 111         | 520-3,500 |
+-------------------------------+-----------+-------------+-----------+
| รวม                           | 520       | 349         | 400-3,900 |
+-------------------------------+-----------+-------------+-----------+

  หมายเหตุ : ราคาค่าห้องที่แสดงเป็นราคาสูงสุดและต่ำสุด
  โดยราคาต่ำสุดเป็นราคาของห้องประเภท เตียงรวม 15 เตียง ส่วนราคาสูงสุดเป็นห้อง VIP

  4.1.2 ศูนย์ฝึกอบรมพนักงานผู้ช่วยพยาบาล โดยโรงเรียนศรีวิชัยอาชีวศึกษา

บริษัท ศรีวิชัยเวชวิวัฒน์ จำกัด (มหาชน) ได้เข้าลงทุนเป็นผู้ถือหุ้นใหญ่ในบริษัท
โรงเรียนศรีวิชัยอาชีวศึกษา จำกัด
เพื่อใช้เป็นสถานที่ฝึกสอนและพัฒนาบุคลากรสำหรับกลุ่มโรงพยาบาลวิชัยเวชฯ เป็นหลัก
โดยมุ่งเน้นการผลิตพนักงานผู้ช่วยพยาบาล ซึ่งมีหน้าที่ดูแลคนไข้ในระดับเบื้องต้น เช่น
การดูแลสุขอนามัยเบื้องต้น
โรงเรียนศรีวิชัยอาชีวศึกษามีส่วนสำคัญในการผลิตบุคลากรพนักงานผู้ช่วยพยาบาลแก่กลุ่มโรงพยาบาลวิชัยเวช
อินเตอร์เนชั่นแนล ซึ่งมีส่วนช่วยในการลดปัญหาขาดแคลนบุคลากรและบุคลากรด้อยคุณภาพ
โดยใช้ระยะเวลาเรียน 6 เดือน และได้รับการรับรองโดยกระทรวงศึกษาธิการ
นอกจากนั้นได้ทำการตกลงร่วมกับ วิทยาลัยเซนต์หลุยส์ในการจัดการเรียนการสอน
หลักสูตรผู้ช่วยพยาบาล โดยได้รับการรับรองจากสภาการพยาบาล โดยในปี 2555
โรงเรียนผลิตบุคลากรเป็นพนักงานผู้ช่วยพยาบาลเพื่อไปทำงานในกลุ่มโรงพยาบาลวิชัยเวช ฯจำนวน
19 คน สำหรับการผลิตผู้ช่วยพยาบาล ตามความร่วมมือกับวิทยาลัยเซนต์หลุยส์ จำนวน 43 คน
เพื่อพัฒนาบุคคลกรของกลุ่มโรงพยาบาลวิชัยเวชฯ ให้มีศักยภาพในการดูแลผู้ป่วยและผู้รับบริการสูงขึ้น

  4.1.3 งานบริการสนับสนุนทางการแพทย์

  • แผนกเวชระเบียน • แผนกรังสีวินิจฉัย

  • แผนกกายภาพบำบัด • แผนกตรวจวิเคราะห์

  • แผนกโภชนาการ • แผนกยานพาหนะ

4.2 แนวโน้มการตลาดและการแข่งขัน

1.  กลยุทธ์ทางการตลาด ปัจจุบันบริษัทได้กำหนดนโยบายและกลยุทธ์ทางการตลาดดังนี้

-   เน้นกลุ่มลูกค้าที่มีประกันให้มากขึ้น โดยที่กลุ่มลูกค้าประกันดังกล่าว ประกอบด้วย (1)
    บริษัทประกันต่างๆ ซึ่งเป็นประกันทั้งลักษณะบุคคลและกลุ่ม และ (2) บริษัทคู่สัญญา ได้แก่
    องค์กร หน่วยงาน หรือบริษัท

-   มุ่งเน้นการให้บริการที่ประทับใจ โดยได้ดำเนินโครงการพัฒนาบุคลากรให้แก่พนักงานทุกระดับ
    เพื่อยกมาตรฐานคุณภาพการให้บริการแก่ผู้รับบริการอันจะส่งผลให้เกิดความประทับใจ

-   ควบคุมและ/หรือลดค่าใช้จ่ายในด้านดำเนินงาน
    ขณะที่ยังคงรักษาและ/หรือเพิ่มประสิทธิภาพในการให้บริการทุกๆด้าน
    ทั้งด้านการรักษาพยาบาลและการบริการ

-   เน้นการจัดกิจกรรมให้มากขึ้นเพื่อเสริมสร้างภาพลักษณ์
    ซึ่งเน้นการจัดกิจกรรมร่วมกับองค์กรภายนอก เช่น หน่วยงานราชการ, สถานศึกษา
    และองค์กรเอกชนต่างๆ เป็นต้น

-   เน้นการประชาสัมพันธ์ โดยการเสริมสร้างภาพลักษณ์ให้โรงพยาบาลในด้านการช่วยเหลือสังคม
    โดยการร่วมมือกับองค์กรต่างๆ ในการออกหน่วยแพทย์เคลื่อนที่ ให้ความรู้เกี่ยวกับคุณภาพ
    เป็นต้น เพื่อเป็นการเผยแพร่ชื่อเสียงและภาพพจน์ของโรงพยาบาล โดยผ่านทางสื่อต่างๆ เช่น
    โทรทัศน์ วิทยุ หนังสือพิมพ์ วารสาร แผ่นพับ เป็นต้น

  4.2.2 การดำเนินธุรกิจในรูปแบบกลุ่มโรงพยาบาลและการมีเครือข่ายด้านการรักษาพยาบาล

• บริษัทฯและบริษัทย่อยดำเนินการในรูปแบบกลุ่มโรงพยาบาล ประกอบด้วย 3 โรงพยาบาล
มีขอบเขตการให้บริการครอบคลุมในเขตกรุงเทพและปริมณฑล
โดยสามารถส่งผู้ป่วยระหว่างกันหากมีความจำเป็นต้องอาศัยแพทย์เฉพาะทางที่เชี่ยวชาญ
หรือเครื่องมือทางการแพทย์ที่ยากต่อการขนย้าย

• โรงพยาบาลในกลุ่มวิชัยเวช อินเตอร์เนชั่นแนล
ทำสัญญาเป็นโรงพยาบาลเครือข่ายของกันและกันเพื่อการส่งต่อผู้ป่วยในโครงการภาครัฐระหว่างโรงพยาบาล
หากแพทย์ผู้รักษาพิจารณาว่ามีความเหมาะสม
โดยมีการคิดอัตราค่าบริการในอัตราพิเศษตามที่ได้ระบุไว้ในข้อตกลง กลุ่มโรงพยาบาลวิชัยเวชฯ
ยังรับผู้ป่วยที่ถูกส่งตัวมาจากโรงพยาบาลอื่นๆ ทำให้กลุ่มโรงพยาบาลมีรายได้เพิ่มขึ้น
และทำให้เกิดความคุ้มทุนจากขนาด (Economies of Scale)
ในการใช้อุปกรณ์ทางการแพทย์ต่างๆของโรงพยาบาลด้วย

• กลุ่มโรงพยาบาลมีสัญญากับคลินิกเครือข่ายประกันสังคม 20 แห่ง
เพื่อให้บริการรักษาพยาบาลขั้นต้นกับผู้ใช้บริการ และหากมีความจำเป็น
จึงจะส่งต่อผู้ป่วยเพื่อเข้ารับการรักษาพยาบาลกับโรงพยาบาลในกลุ่มต่อไป
สัญญาดังกล่าวทำให้ผู้ป่วยมีทางเลือกมากขึ้น
และทำให้กลุ่มโรงพยาบาลสามารถลดต้นทุนการให้บริการและจัดสรรทรัพยากรอย่างมีประสิทธิภาพ

• ในการดำเนินงานศูนย์กู้ชีพและป้องกันอุบัติเหตุ
กลุ่มโรงพยาบาลทำการประสานงานกับหน่วยกู้ชีพต่างๆ
เพื่อให้ความช่วยเหลือผู้ประสบอุบัติเหตุจราจรและประสบภัยต่างๆ
นอกจากนี้บริษัทยังจัดตั้งโครงการจิตอาสามอเตอร์ไซค์ กู้ชีพ
โดยจัดอบรมให้ความรู้เรื่องการแจ้งเหตุ การปฐมพยาบาลเบื้องต้น
และการช่วยฟื้นคืนชีพขั้นพื้นฐานให้กับผู้ขับขี่มอเตอร์ไซค์รับจ้าง
ทำให้บริษัทมีโอกาสในการให้บริการรักษาพยาบาลกับผู้ประสบอุบัติเหตุมากขึ้น

  4.2.3 ลักษณะและที่มาของรายได้ที่มีความหลากหลาย จากลูกค้าทั่วไปและลูกค้าโครงการภาครัฐ

กลุ่มโรงพยาบาลวิชัยเวชฯ มีรายได้จากกลุ่มลูกค้าทั่วไป
และรายได้ประจำจากโครงการกองทุนประกันสังคม (ยกเว้นโรงพยาบาลวิชัยเวชฯ หนองแขม)
โครงการประกันสุขภาพถ้วนหน้า และโครงการประกันสุขภาพแรงงานต่างด้าว
(โรงพยาบาลวิชัยเวช อินเตอร์เนชั่นแนล สมุทรสาคร)
กลุ่มลูกค้าตามโครงการของภาครัฐทำให้กลุ่มโรงพยาบาลมีรายได้ที่ค่อนข้างแน่นอนและได้รับผลกระทบจากการเปลี่ยนแปลงของสภาพเศรษฐกิจน้อย
เพราะโครงการเหล่านี้มีหน่วยงานของรัฐเป็นผู้รับผิดชอบค่าใช้จ่ายเพื่อเป็นสวัสดิการแก่ประชาชน

กลุ่มลูกค้าตามโครงการภาครัฐ ซึ่งเป็นกลุ่มรายได้เหมาจ่าย ราคาจึงถูกกำหนดโดยนโยบายของรัฐ
การบริหารรายได้ในส่วนนี้ จึงใช้การบริหารต้นทุนอย่างมีประสิทธิภาพ
และใช้นโยบายเชิงรุกในการส่งเสริมสุขภาพผู้ประกันตน เพื่อให้ผู้ประกันตนดูแลสุขภาพตนเอง
ทำให้อัตราการมาใช้บริการรักษาพยาบาลลดลง

จำนวนผู้ประกันตนในแต่ละโครงการของบริษัทฯและบริษัทย่อย ณ 31 ธันวาคม 2554 

+---------------------------+-----------+----------+----------+------+
| จำนวนผู้ประกันตน             | รพ.       | รพ.      | รพ.      | รวม  |
|                           | วิชัยเวชฯ   | วิชัยเวชฯ  | วิชัยเวชฯ  |      |
|                           |           |          | สมุทรสาคร |      |
|                           | อ้อมน้อย    | หนองแขม  |          |      |
+===========================+===========+==========+==========+======+
|   โครงการประกันสังคม        | 82,125    | 72,410   | 20,140   | 174  |
|                           |           |          |          | ,675 |
+---------------------------+-----------+----------+----------+------+
|   โครงการประกันสุขภาพถ้วนหน้า | -         | -        | 8,280    | 8    |
|                           |           |          |          | ,280 |
+---------------------------+-----------+----------+----------+------+
|   โครง                    | -         | -        | 73,237   | 73   |
| การประกันสุขภาพแรงงานต่างด้าว |           |          |          | ,237 |
+---------------------------+-----------+----------+----------+------+

 จำนวนผู้ประกันตนในแต่ละโครงการของบริษัทฯและบริษัทย่อย ณ 31 ธันวาคม 2555

+---------------------------+-----------+----------+----------+------+
| จำนวนผู้ประกันตน             | รพ.       | รพ.      | รพ.      | รวม  |
|                           | วิชัยเวชฯ   | วิชัยเวชฯ  | วิชัยเวชฯ  |      |
|                           |           |          | สมุทรสาคร |      |
|                           | อ้อมน้อย    | หนองแขม  |          |      |
+===========================+===========+==========+==========+======+
|   โครงการประกันสังคม        | 84,451    | -        | 28,081   | 112  |
|                           |           |          |          | ,532 |
+---------------------------+-----------+----------+----------+------+
|   โครงการประกันสุขภาพถ้วนหน้า | -         | -        | 8,231    | 8    |
|                           |           |          |          | ,231 |
+---------------------------+-----------+----------+----------+------+
|   โครง                    | -         | -        | 10,804   | 10   |
| การประกันสุขภาพแรงงานต่างด้าว |           |          |          | ,804 |
+---------------------------+-----------+----------+----------+------+

*จำนวนลูกค้าตามโครงการประกันสังคมลดลงเนื่องจาก รพ.วิชัยเวชฯ หนองแขม
ไม่รับโครงการประกันสังคม
สำหรับโครงการประกันสุขภาพแรงงานต่างด้าวจำนวนลดน้อยลงเนื่องจากนโยบายของภาครัฐ

 จำนวนผู้ป่วย Non-Capitation แยกตามประเภทผู้ป่วยในและผู้ป่วยนอกต่อวันของบริษัทฯและบริษัทย่อย ปี 2554 (หน่วย: คนต่อวัน)

+---------------------------+-----------+----------+----------+------+
| จำนวนผู้รับบริการ             | รพ.       | รพ.      | รพ.      | รวม  |
|                           | วิชัยเวชฯ   | วิชัยเวชฯ  | วิชัยเวชฯ  |      |
|                           |           |          | สมุทรสาคร |      |
|                           | อ้อมน้อย    | หนองแขม  |          |      |
+===========================+===========+==========+==========+======+
|   ผู้ป่วยนอก                 | 271       | 202      | 208      | 681  |
+---------------------------+-----------+----------+----------+------+
|   ผู้ป่วยใน (ที่ admit ใหม่)    | 17        | 10       | 4        | 31   |
+---------------------------+-----------+----------+----------+------+

 จำนวนผู้ป่วย Non-Capitation แยกตามประเภทผู้ป่วยในและผู้ป่วยนอกต่อวันของบริษัทฯและบริษัทย่อย ปี 2555 (หน่วย: คนต่อวัน)

+---------------------------+-----------+----------+----------+------+
| จำนวนผู้รับบริการ             | รพ.       | รพ.      | รพ.      | รวม  |
|                           | วิชัยเวชฯ   | วิชัยเวชฯ  | วิชัยเวชฯ  |      |
|                           |           |          | สมุทรสาคร |      |
|                           | อ้อมน้อย    | หนองแขม  |          |      |
+===========================+===========+==========+==========+======+
|   ผู้ป่วยนอก                 | 293       | 256      | 263      | 812  |
+---------------------------+-----------+----------+----------+------+
|   ผู้ป่วยใน (ที่ admit ใหม่)    | 41        | 33       | 13       | 87   |
+---------------------------+-----------+----------+----------+------+

* จำนวนผู้ป่วยทั่วไปมีจำนวนมากขึ้น ทั้งจำนวนผู้ป่วยนอกและผู้ป่วยใน
ตามนโยบายของบริษัทที่จะเพิ่มลูกค้ากลุ่มนี้

4.2.4 การเน้นการรักษาพยาบาลโดยบุคลากรทางการแพทย์ที่เชี่ยวชาญและเครื่องมือที่ครบครัน
ทันสมัยในอัตราค่าบริการที่แข่งขันได้ในตลาด

กลุ่มโรงพยาบาลวิชัยเวช อินเตอร์เนชั่นแนล
ให้ความสำคัญในการสรรหาคณะแพทย์ผู้เชี่ยวชาญทั้งในส่วนของแพทย์ประจำ และแพทย์ที่ปรึกษา
ที่มีความรู้ ประสบการณ์ และความชำนาญเฉพาะทางในแต่ละสาขา
อีกทั้งยังมีพยาบาลและเจ้าหน้าที่ที่มีความรู้ ความเชี่ยวชาญในแต่ละสายงาน
เพื่อสร้างประสิทธิภาพสูงสุดในการให้บริการแก่ผู้ใช้บริการ โดยในส่วนของการสรรหาคณะแพทย์
จะผ่านความสัมพันธ์ของคณะแพทย์ผู้บริหารของโรงพยาบาล
และในส่วนของพยาบาลจะสรรหาผ่านทางบริษัทย่อย และวิทยาลัยพยาบาลต่างๆ ภายใต้ข้อตกลง
เช่น

ข้อตกลงกับวิทยาลัยเซ็นต์หลุยส์เพื่อให้พนักงานผู้ช่วยพยาบาล (Nurse Aid)
ได้ศึกษาต่อในระดับผู้ช่วยพยาบาล (Practical Nurse)
โดยจัดการเรียนการสอนที่โรงเรียนศรีวิชัยอาชีวศึกษาและวิทยาลัยเซนต์หลุยส์

 ข้อตกลงกับวิทยาลัยพยาบาล มหาวิทยาลัยราชภัฏสวนสุนันทา
ในการแลกเปลี่ยนความรู้ทางวิชาการ และเป็นสถานที่ฝึกอบรมภาคปฏิบัติของนักศึกษาพยาบาล

ข้อตกลงกับคณะพยาบาลศาสตร์ มหาวิทยาลัยคริสเตียน ในการแลกเปลี่ยนความรู้ทางวิชาการ
และเป็นสถานที่ฝึกอบรมภาคปฏิบัติของนักศึกษาพยาบาล

 ข้อตกลงกับมหาวิทยาลัยกรุงเทพธนบุรี ในการส่งเสริมการแลกเปลี่ยนความรู้ทางวิชาการ
และรับนักศึกษาฝึกงานที่โรงพยาบาลเป็นเวลา 1 เทอม ในปีการศึกษาสุดท้าย
ทำให้กลุ่มโรงพยาบาลสามารถดึงดูดนักศึกษามาร่วมงานภายหลังจากจบการศึกษา

 โรงเรียนศรีวิชัยอาชีวศึกษา (บริษัทย่อย)
ผลิตบุคลากรประเภทพนักงานผู้ช่วยพยาบาลที่มีคุณภาพให้กับกลุ่มโรงพยาบาล ภายใต้หลักสูตร 6
เดือน ซึ่งสอนโดยคณาจารย์ผู้เชี่ยวชาญและมีประสบการณ์สูงในสายงานที่เกี่ยวข้อง

 กลุ่มโรงพยาบาล มีนโยบายให้พนักงานของโรงพยาบาลทุกคนได้รับการฝึกอบรม
เพื่อพัฒนาศักยภาพในการให้บริการได้ทันกับความต้องการของผู้รับบริการ
โดยกำหนดให้พนักงานทุกคนต้องผ่านการฝึกอบรมไม่ต่ำกว่า 20 ชั่วโมง / คน / ปี
โดยเฉพาะบุคลากรทางการแพทย์

 จำนวนบุคลากรทางการแพทย์ของบริษัทและบริษัทย่อย ณ 31 ธันวาคม พ.ศ. 2555

  ------------------------------------------------------------------------
  จำนวนบุคลากรทางการแพทย์     รพ. วิชัยเวชฯ รพ. วิชัยเวชฯ รพ. วิชัยเวชฯ   รวม
                            อ้อมน้อย      หนองแขม     สมุทรสาคร      
  ------------------------- ----------- ----------- ------------- --------
                                                                  

   แพทย์ประจำ                27          15          15            57

   แพทย์ที่ปรึกษา/แพทย์นอกเวลา   98          67          49            214

   ทันตแพทย์                  20          6           3             29

   พยาบาลประจำ              53          70          40            163

   พยาบาลนอกเวลา            25          7           6             38

   ผู้ช่วยพยาบาล (PN)          39          28          44            111

   พนักงานผู้ช่วยพยาบาล (NA)    63          31          30            124

   เภสัชกร                   25          18          14            57

   นักรังสีเทคนิค               13          7           9             29

   นักกายภาพ                 7           6           4             17

   เจ้าหน้าที่เทคนิคการแพทย์      12          13          14            39

  พนักงานทั่วไป                267         149         200           616

  รวม                       649         417         428           1,494
  ------------------------------------------------------------------------

4.3 ภาวะอุตสาหกรรมและภาวะการแข่งขัน

4.3.1 ภาวะอุตสาหกรรมธุรกิจการแพทย์

ภาวะอุตสาหกรรมของธุรกิจโรงพยาบาลในประเทศไทยมีการเปลี่ยนแปลงอย่างต่อเนื่อง
ส่วนหนึ่งมาจากผู้ให้บริการทั้งภาครัฐและเอกชนที่มีการปรับโครงสร้างการให้บริการสุขภาพประชาชน
โดยทางภาครัฐได้มีการขยายความคุ้มครองในหลายรูปแบบในโครงการประกันสุขภาพของรัฐ
ในขณะเดียวกัน
กลุ่มผู้ให้บริการภาคเอกชนก็มีการปรับกลยุทธ์ให้สอดคล้องกับภาวะการแข่งขันและสภาพเศรษฐกิจอยู่เสมอ
นอกจากนี้ โครงสร้างทางประชากร และการเปลี่ยนแปลงพฤติกรรมในการใช้บริการด้านสุขภาพ
ประกอบกับมีการขยายตัวของกลุ่มลูกค้าชาวต่างชาติเพิ่มขึ้น

ทั้งนี้เพื่อรองรับนโยบายดังกล่าว โรงพยาบาลจึงต้องผสมผสานจุดขายเฉพาะด้านขึ้นมา
เพื่อปรับภาพลักษณ์ของโรงพยาบาลให้มีความชัดเจนยิ่งขึ้น
และสร้างความเชี่ยวชาญเฉพาะด้านขึ้นมาเป็นกลยุทธ์การแข่งขันใหม่
ซึ่งแตกต่างจากเดิมที่เน้นการบริการครบวงจรในทุกๆด้าน ด้วยสาเหตุดังกล่าว
ทำให้มีการเพิ่มขึ้นของโรงพยาบาลที่ประชาสัมพันธ์ตัวเองในรูปแบบของ Specialist Hospital
นอกจากนี้ เพื่อรับมือกับการแข่งขันทั้งในประเทศและต่างประเทศ
โรงพยาบาลจึงต้องมีการปรับเปลี่ยนกลยุทธ์หลายอย่าง
เพื่อรับมือกับการแข่งขันระหว่างโรงพยาบาลเอกชนด้วยกันเอง
และการแข่งขันกับโรงพยาบาลรัฐบาลที่มีการพัฒนาตนเองเพื่อแข่งขันกับโรงพยาบาลเอกชนมากขึ้น
กลยุทธ์หนึ่งซึ่งปรากฏให้เห็นอย่างเด่นชัด คือ
การสร้างเครือข่ายพันธมิตรธุรกิจและการประกอบธุรกิจในรูปแบบเครือข่ายโรงพยาบาล (Chain
Hospital) ที่สามารถดำเนินการบริหารได้อย่างมีประสิทธิภาพ
ทั้งในด้านการบริหารต้นทุนและทรัพยากรอย่างคุ้มค่า
และด้านการขยายฐานลูกค้าให้มีขนาดใหญ่และครอบคลุมหลายพื้นที่
และทำให้ชื่อของโรงพยาบาลเป็นที่รู้จักในวงกว้าง

โครงสร้างทางประชากรศาสตร์ของประเทศไทยมีการเปลี่ยนแปลงเข้าสู่ช่วงที่มีผู้สูงอายุมากขึ้นตามการคาดการณ์ของสำนักงานคณะกรรมการพัฒนาการเศรษฐกิจและสังคมแห่งชาติ
(สศช.) ที่คาดการณ์ว่าจะมีการเพิ่มขึ้นอย่างมีนัยสำคัญจากร้อยละ 14.40 ในปี 2543 เป็นร้อยละ
21.70 ในปี 2558 ทั้งนี้
การเปลี่ยนแปลงดังกล่าวเกิดขึ้นจากพฤติกรรมของประชาชนที่ให้ความสำคัญกับการรักษาสุขภาพมากขึ้น
ทำให้ประชากรมีอายุขัยเฉลี่ยที่ยาวนานกว่าเดิม ดังนั้น
ในด้านการให้บริการทางการแพทย์ก็จะต้องมีการปรับตัวเช่นเดียวกัน
เพื่อรับมือกับโรคต่างๆที่มักเกิดขึ้นกับกลุ่มผู้สูงอายุ
ตลอดจนเป็นโอกาสในการนำเสนอผลิตภัณฑ์บริการสร้างเสริมสุขภาพใหม่ๆที่ตรงกับความต้องการของกลุ่มลูกค้าที่เปลี่ยนไปด้วย

4.3.2 สภาวะการแข่งขัน

ความใส่ใจเรื่องสุขภาพและอนามัยเพิ่มขึ้น ทำให้ภาวะการแข่งขันมีความเข้มข้นขึ้น
ทั้งจากการแข่งขันกับโรงพยาบาลเอกชนด้วยกันเอง
และการแข่งขันกับโรงพยาบาลรัฐที่มีการปรับตัวเข้าสู่ตลาดผู้บริโภคมากยิ่งขึ้น ในขณะเดียวกัน
ผู้ใช้บริการก็มีความรู้มากขึ้น และมีการเปรียบเทียบคุณภาพและราคามากขึ้น
จึงทำให้โดยทั่วไปราคาในการให้บริการนั้นจะถูกกำหนดภายใต้ปัจจัยสภาวะการแข่งขันทางธุรกิจ
สินค้าทดแทน อำนาจของผู้ซื้อ และอำนาจการต่อรองของบริษัทคู่ค้า
ซึ่งที่ผ่านมากลุ่มโรงพยาบาลวิชัยเวชฯ ได้มีการสร้างจุดเด่นทางการแข่งขัน
อันรวมถึงการบริหารการจัดซื้อร่วมกันในกลุ่มและร่วมกับโรงพยาบาลพันธมิตรอื่นๆ
เพื่อให้มีอำนาจต่อรองกับบริษัทคู่ค้า เช่น บริษัทตัวแทนจำหน่ายยาและเวชภัณฑ์
เพื่อลดราคาต้นทุนสินค้าให้ต่ำลง เป็นต้น

โรงพยาบาลแต่ละแห่งมีความแตกต่างกันในด้านของที่ตั้ง ความเชี่ยวชาญ และขนาด
ซึ่งโดยทั่วไปแล้ววัดจากจำนวนเตียงคนไข้ และด้านความความสามารถในการให้บริการ
ความสะดวกสบายและมาตรฐานการให้บริการจะบ่งบอกความได้เปรียบในการแข่งขันของโรงพยาบาลแล้ว
ยังเป็นปัจจัยหนึ่งในการจัดตำแหน่งทางการตลาดของกลุ่มลูกค้าเป้าหมายที่แตกต่างกันด้วย
โดยภายในเครือข่ายโรงพยาบาลเดียวกันนั้น อาจจะประกอบด้วยสถานพยาบาลหลายระดับ
เพื่อขยายฐานลูกค้าเป้าหมายให้มีความครอบคลุมมากยิ่งขึ้น

การแข่งขันทางธุรกิจโรงพยาบาลของกลุ่มโรงพยาบาลวิชัยเวช อินเตอร์เนชั่นแนล
ไม่ได้มีเฉพาะโรงพยาบาลในเขตกรุงเทพมหานครตอนใต้ จังหวัดสมุทรสาคร และจังหวัดนครปฐม
เท่านั้น โรงพยาบาลเอกชนที่อยู่ในจังหวัดใกล้เคียง การรักษาด้วยแพทย์ทางเลือก
รวมถึงร้านขายยาและคลินิก
ต่างพยายามเข้ามามีบทบาทในการแข่งขันเพื่อแย่งชิงส่วนแบ่งการตลาดจากกลุ่มโรงพยาบาลวิชัยเวชฯ
เนื่องจากพื้นที่ตั้งของโรงพยาบาลทั้ง 3 แห่ง เป็นเขตอุตสาหกรรมที่มีโรงงานไม่ต่ำกว่า 5,400
แห่ง และเป็นแหล่งชุมชนที่มีผู้คนอาศัยอยู่เป็นจำนวนมาก ทั้งนี้ โรงพยาบาลที่อยู่ใกล้เคียงในระยะ
10 - 20 กิโลเมตร มีดังนี้

  ---------------------------------- ------------------------------------
  โรงพยาบาลวิชัยเวชฯ อ้อมน้อย            - โรงพยาบาลเกษมราษฏร์ บางแค

                                     - โรงพยาบาลสนามจันทร์

                                     - โรงพยาบาลธนบุรี 2

                                     - โรงพยาบาลมหาชัย 2

  โรงพยาบาลวิชัยเวชฯ หนองแขม           - โรงพยาบาลพญาไท 3

                                     - โรงพยาบาลเกษมราษฏร์ บางแค

                                     - โรงพยาบาลเพชรเกษม

                                     - โรงพยาบาลบางไผ่

                                     - โรงพยาบาลธนบุรี 2

  โรงพยาบาลวิชัยเวชฯ สมุทรสาคร          - โรงพยาบาลสมุทรสาคร

                                     - โรงพยาบาลมหาชัย 1

                                     - โรงพยาบาลมหาชัย 3

                                     - โรงพยาบาลเอกชัย
  ---------------------------------- ------------------------------------

เมื่อพิจารณาจากโรงพยาบาลที่อยู่ใกล้เคียง โรงพยาบาลวิชัยเวช อินเตอร์เนชั่นแนล อ้อมน้อย
มีข้อได้เปรียบเมื่อเทียบกับโรงพยาบาลใกล้เคียงในด้านบุคลากรที่มีความเชี่ยวชาญด้านกระดูกและข้อเป็นพิเศษ
มาตรฐานของคุณภาพการให้บริการที่ดีในราคาที่แข่งขันได้ในตลาด
รวมถึงการดำเนินกิจกรรมเพื่อสังคมอย่างสม่ำเสมอ ส่วนข้อเสียเปรียบคือ
การที่โรงพยาบาลใกล้เคียงเปิดให้บริการก่อนโรงพยาบาลวิชัยเวชฯ อ้อมน้อย
ทำให้เป็นที่รู้จักในชุมชนมายาวนานกว่า

เมื่อพิจารณาโรงพยาบาลใกล้เคียงของโรงพยาบาลวิชัยเวช อินเตอร์เนชั่นแนล หนองแขม พบว่า
มีความหลากหลายทั้งในด้านการให้บริการ ราคา และช่องทางการจัดจำหน่าย
โรงพยาบาลใกล้เคียงของโรงพยาบาลวิชัยเวช อินเตอร์เนชั่นแนล หนองแขม
บางรายอาจมีข้อได้เปรียบจากชื่อเสียงของกลุ่มโรงพยาบาล อย่างไรก็ตาม
ชื่อเสียงและมาตรฐานการรักษาพยาบาล
ทั้งทางด้านบุคลากรทางการแพทย์และอุปกรณ์เครื่องมือของโรงพยาบาลวิชัยเวช อินเตอร์เนชั่นแนล
หนองแขม ก็เป็นที่ยอมรับและเชื่อถือจากผู้ใช้บริการในย่านดังกล่าวเช่นกัน

ในส่วนของโรงพยาบาลวิชัยเวช อินเตอร์เนชั่นแนล สมุทรสาครนั้น
มีโรงพยาบาลใกล้เคียงที่เจาะจงกลุ่มลูกค้าเป้าหมายหลักกลุ่มเดียวกัน ซึ่งได้แก่
กลุ่มผู้ป่วยประกันสังคม
และผู้ป่วยตามโครงการหลักประกันสุขภาพถ้วนหน้าของคนไทยและแรงงานต่างด้าว
หลายโรงพยาบาล อย่างไรก็ตาม ปัจจัยในด้านการจราจรที่สะดวก
และนโยบายของภาครัฐที่เกี่ยวกับการจัดการแรงงานต่างด้าว
ถือเป็นปัจจัยที่เอื้อโอกาสทางธุรกิจให้แก่โรงพยาบาลวิชัยเวช อินเตอร์เนชั่นแนล
สมุทรสาครเป็นอย่างมาก เพราะเป็นโรงพยาบาลเอกชนแห่งเดียวในจังหวัดสมุทรสาคร
ที่ได้รับมอบหมาย ให้รับผิดชอบประชากรต่างด้าวที่อยู่ในจังหวัดสมุทรสาคร

กลุ่มโรงพยาบาลวิชัยเวช อินเตอร์เนชั่นแนล มีการวางแผนในการรักษาฐานลูกค้าเดิม เช่น
กลุ่มลูกค้าสถานประกอบการ กลุ่มลูกค้าโรงเรียน กลุ่มลูกค้าตัวแทนบริษัทประกัน
และการสร้างฐานลูกค้าใหม่ คือ กลุ่มลูกค้าทั่วไปทั้งชาวไทยและชาวต่างชาติ โดยใช้กลยุทธ์ต่างๆ
เพื่อสร้างความพึงพอใจแก่ลูกค้าสูงสุด มีการเพิ่มมาตรฐานการให้บริการ
เครื่องมือและอุปกรณ์ทางการแพทย์ ด้วยเทคโนโลยีที่ก้าวหน้า และความสามารถของบุคลากร
รวมทั้งการประชาสัมพันธ์ให้กลุ่มโรงพยาบาลเป็นที่รู้จักกว้างขวางขึ้น และการจัดกิจกรรมเพื่อสังคม
เช่น โครงการ Clean Food Good Taste โครงการบรรยายให้ความรู้สุขอนามัยในโรงเรียน
โครงการเด็กอ้วน โครงการจิตอาสามอเตอร์ไซค์กู้ชีพ
การออกหน่วยแพทย์เคลื่อนที่เพื่อให้บริการในชุมชน โดยไม่คิดค่าใช้จ่าย
และการทำกิจกรรมเพื่อสังคมร่วมกับส่วนราชการต่างๆ

4.4 ลักษณะลูกค้าเป้าหมาย

กลุ่มลูกค้าเป้าหมายแบ่งออกเป็น 5 ประเภท

1.  กลุ่มผู้อยู่อาศัยในบริเวณรัศมี 10 – 20 กิโลเมตรของโรงพยาบาลแต่ละแห่ง

2.  กลุ่มบริษัทเอกชน โรงงาน สถาบันการศึกษา ธนาคาร โรงเรียน หน่วยงานราชการ
    กลุ่มธุรกิจในอุตสาหกรรม ที่ยังไม่มีสัญญาใช้บริการกับกลุ่มโรงพยาบาล
    รวมถึงพนักงานระดับผู้บริหารให้มาใช้บริการรักษาพยาบาลให้มากขึ้น

3.  กลุ่มบริษัทประกันชีวิต
    กลุ่มโรงพยาบาลให้ความสำคัญในการทำการตลาดกับบริษัทประกันชีวิตมากขึ้นเนื่องจากเล็งเห็นว่าเป็นกลุ่มลูกค้าที่มีอัตราการเติบโตสูง

4.  กลุ่มลูกค้าราชการและครอบครัวราชการ
    ตามโครงการเบิกจ่ายตรงค่ารักษาพยาบาลประเภทผู้ป่วยในตามเกณฑ์กลุ่มวินิจฉัยโรครวม
    (DRGs) ในสถานพยาบาลเอกชน ของกรมบัญชีกลาง

5.  กลุ่มลูกค้าต่างประเทศ ที่พำนักอยู่ในประเทศไทยและที่เดินทางเข้ามาทำธุรกิจหรือทำงาน
    หรือกลุ่มที่เป็นนักท่องเที่ยว ทั้งนี้ ปัจจุบัน โรงพยาบาลวิชัยเวชฯ
    หนองแขมได้ให้บริการกลุ่มลูกค้าต่างประเทศโดยตรง

4.4.1 การบริการที่มีคุณภาพในราคาที่แข่งขันได้

กลุ่มโรงพยาบาลวิชัยเวช อินเตอร์เนชั่นแนล
มุ่งเน้นในเรื่องงานบริการเพื่อสร้างความพึงพอใจสูงสุดให้แก่ผู้มารับบริการ
ระบบสมาชิกสัมพันธ์เพื่อให้เกิดการเข้ารับบริการอย่างต่อเนื่อง
การทำการสำรวจความคิดเห็นของผู้มารับบริการอย่างสม่ำเสมอ การจัดโครงการ Hot Line
สายสุขภาพเพื่อเป็นช่องทางการบริการด้านการตอบข้อซักถามต่างๆ ทั้งเรื่องสุขภาพ การใช้ยา
และสอบถามเกี่ยวกับการบริการต่างๆ รวมทั้งการจัดให้มีการอบรมบุคลากรอย่างสม่ำเสมอ
เพื่อสร้างความพร้อมในการบริการ นอกจากนี้
ยังได้มีการเริ่มจัดตั้งคณะทำงานสำหรับดูแลลูกค้าต่างชาติ
เพื่อช่วยประสานงานและอำนวยความสะดวกแก่กลุ่มลูกค้าชาวต่างชาติโดยเฉพาะ
ซึ่งบริการทั้งหมดนี้จะคำนึงถึงความสะดวกและประโยชน์แก่ผู้มารับบริการเป็นสำคัญ

กลุ่มโรงพยาบาลวิชัยเวช อินเตอร์เนชั่นแนล มีนโยบายให้บริการเพื่อสังคม อาทิ
การจัดหน่วยตรวจสุขภาพนอกสถานที่ การบริการตรวจรักษาแก่ชุมชนต่างๆ
และการให้บริการตรวจสุขภาพโดยไม่คิดค่าใช้จ่ายในงานเทศกาลต่างๆ
เพื่อเป็นการช่วยสร้างฐานลูกค้าให้เข้ามาใช้บริการมากยิ่งขึ้น
และเป็นการช่วยขยายฐานรายได้ให้แก่กลุ่มโรงพยาบาลด้วย

4.4.2 ด้านการแพทย์

กลุ่มโรงพยาบาลวิชัยเวช อินเตอร์เนชั่นแนล
ให้ความสำคัญในการสรรหาคณะแพทย์ผู้เชี่ยวชาญทั้งในส่วนของแพทย์ประจำ และแพทย์ที่ปรึกษา
ที่มีความรู้ ประสบการณ์ และความเชี่ยวชาญเฉพาะทางในแต่ละสาขา
เพื่อพร้อมให้บริการแก่ผู้ป่วยตลอด 24 ชั่วโมง
พร้อมทั้งอุปกรณ์ที่ทันสมัยและครบวงจรมาใช้ในการให้บริการ
เพื่อเพิ่มความสามารถในตรวจและวินิจฉัยโรคให้มีความแม่นยำยิ่งขึ้น

4.4.3 การโฆษณาและประชาสัมพันธ์

กลุ่มโรงพยาบาลยังได้ทำการประชาสัมพันธ์ในระดับชาติ
เพื่อทำให้ชื่อเสียงและความเชี่ยวชาญของโรงพยาบาลได้เป็นที่รู้จักและคุ้นเคยต่อสาธารณชนในวงกว้าง
ดังนี้

-   การจัดทำ Pocket Book สุขภาพในชื่อ “กูรูสุขภาพ: ความลับของสุขภาพดี”
    รวมความรู้สุขภาพกว่า 40 โรค จำนวน 176 หน้า เผยแพร่ห้องสมุดมหาวิทยาลัย โรงเรียน
    ส่วนราชการ สถานประกอบการ เป็นต้น

-   การออกหน่วยแพทย์เคลื่อนที่ให้บริการในชุมชน โดยไม่คิดค่าใช้จ่าย

-   การจัดงานวันผู้สูงอายุ และการทำกิจกรรมเพื่อสังคมร่วมกับส่วนราชการ

-   การลงภาพข่าวกิจกรรมเพื่อสังคมผ่านหนังสือพิมพ์ ทั้งในระดับท้องถิ่น และระดับชาติ

-   การทำกิจกรรมการกุศลในโอกาสต่างๆ ร่วมกับมูลนิธิโรคข้อในพระบรมราชูปถัมภ์ เช่น
    การบริการรักษาอาการนิ้วล็อคโดยไม่ต้องผ่าตัด
    ถวายเป็นพระราชกุศลแด่พระบาทสมเด็จพระเจ้าอยู่หัวฯ สมเด็จพระนางเจ้าพระบรมราชินีนาถ
    และสมเด็จพระเทพรัตนราชสุดาฯ เป็นต้น

-   การให้ความรู้แก่ชุมชนในหลายๆโครงการ เช่น
    การส่งแพทย์ผู้มีความเชี่ยวชาญเข้าร่วมรายการวิทยุชุมชนในพื้นที่ 3 คลื่น
    เพื่อให้ความรู้เรื่องสุขภาพ ทุกวันจันทร์ถึงวันศุกร์
    และการส่งแพทย์ผู้มีความเชี่ยวชาญเข้าร่วมรายการทางการแพทย์ที่สถานีวิทยุ จ.ส. 100
    สถานีวิทยุการศึกษา FM 92 MHz และสถานีวิทยุ FM 105 MHz เป็นต้น

-   การจัดทำวารสารเพื่อสุขภาพ V care รายไตรมาส
    เพื่อจัดส่งให้กับลูกค้าของกลุ่มโรงพยาบาล ห้องสมุดโรงเรียน สถานประกอบการ

-   การใช้สื่อกระแสหลักและกระแสรอง เพื่อประชาสัมพันธ์ภาพลักษณ์และกิจกรรมต่างๆ
    ของทางโรงพยาบาลสม่ำเสมอ เช่น หนังสือพิมพ์ไทยรัฐ หนังสือพิมพ์เดลินิวส์
    หนังสือพิมพ์ท้องถิ่น และรายการโทรทัศน์

4.4.4 การกำหนดราคาค่ารักษาพยาบาล

กลุ่มลูกค้าเงินสด: กลุ่มโรงพยาบาลวิชัยเวช อินเตอร์เนชั่นแนล
มีนโยบายการกำหนดราคาโดยคำนึงถึงปัจจัยต้นทุนต่างๆในการดำเนินธุรกิจและราคาที่แข่งขันได้กับราคาตลาด
เช่น ค่าแพทย์ ค่ายาและเวชภัณฑ์ และ ค่าเครื่องมือทางการแพทย์ ในส่วนของห้องพัก
การกำหนดราคาจะอ้างอิงกับราคาตลาดของโรงพยาบาลที่อยู่ใกล้เคียงกัน
รวมไปถึงเครื่องใช้และสิ่งอำนวยความสะดวกภายในห้องพัก ซึ่งทั้งหมดนี้
จำเป็นต้องตั้งอยู่บนพื้นฐานของความยุติธรรมทางด้านราคากับผู้บริโภคเป็นสำคัญ

กลุ่มโรงพยาบาลไม่มีนโยบายที่จะแข่งขันด้านราคากับคู่แข่ง
เว้นแต่การให้ส่วนลดแก่สมาชิกของกลุ่มโรงพยาบาล
ส่วนลดพิเศษสำหรับลูกค้าสมาชิกของพันธมิตรธุรกิจต่างๆ เช่น บัตรเครดิตธนาคาร
และการตั้งราคาแบบ เหมาจ่าย (Package)
ในราคาพิเศษตามช่วงระยะเวลาในการทำกิจกรรมส่งเสริมการตลาด
เพื่อให้เกิดการใช้บริการจากกลุ่มลูกค้า เช่น โปรแกรมคลอดเหมาจ่าย โปรแกรมตรวจสุขภาพ
โปรแกรมเหมาจ่ายดังกล่าวมีขึ้นเพื่อช่วยกระตุ้นการตัดสินใจเลือกใช้บริการของลูกค้าได้ง่ายขึ้น
เนื่องจากลูกค้าสามารถทราบค่าใช้จ่ายทั้งหมดก่อนการตัดสินใจซื้อ

สำหรับกลุ่มลูกค้าโครงการภาครัฐ ซึ่งเป็นกลุ่มรายได้เหมาจ่าย
และราคาถูกกำหนดโดยนโยบายของรัฐ การบริหารรายได้ในส่วนนี้ จึงใช้การบริหารต้นทุน
โดยทำโครงการส่งเสริมสุขภาพผู้ประกันตน เพื่อให้ผู้ประกันตนดูแลสุขภาพตนเอง
และทำให้ต้นทุนการรักษาพยาบาลลดลง

4.5 สิ่งแวดล้อมและความปลอดภัย

4.5.1 การจัดการขยะและของเสีย : ขยะพิษ ขยะทั่วไป ขยะติดเชื้อ

บริษัทฯ
ตระหนักถึงอันตรายของขยะและของเสียที่เกิดจากกระบวนการให้บริการจึงได้กำหนดให้มีกระบวนการที่ปลอดภัยในการสัมผัส
จัดเก็บ เคลื่อนย้าย และกำจัดของเสียอันตราย โดยมีคณะกรรมการป้องกันและควบคุมการติดเชื้อ
และยังจัดให้มีระบบควบคุมและป้องกันการติดเชื้อในกระบวนการทำงานของพนักงาน

4.5.2 น้ำเสียและระบบบำบัดน้ำเสีย

บริษัทฯ มีระบบระบายน้ำเสียจากทุกอาคารโดยจัดให้มีบ่อพักน้ำเสียและท่อระบายน้ำเสียลงสู่บ่อบำบัด
น้ำเสีย นอกจากนั้น ยังมีบ่อดักไขมันสำหรับแผนกโภชนาการ
โดยมีแผนกซ่อมบำรุงเป็นผู้ตรวจสอบและรับผิดชอบการทำงานของระบบบำบัดน้ำเสีย
และมีการตรวจวัดค่าต่าง ๆ ของน้ำเสียทุกวันโดยเจ้าหน้าที่โรงพยาบาล และได้จ้างบริษัท วอเตอร์
อินเด็กซ์ จำกัด ทำการตรวจวัดค่าน้ำเป็นประจำทุกเดือน

4.5.3 การส่งเสริมอนามัยที่ดีแก่พนักงาน

ผู้บริหารกำหนดนโยบายเกี่ยวกับการสร้างและเสริมสุขภาพของบุคลากร
โดยตรวจสุขภาพพนักงานทุกปี รวมถึงการสนับสนุน โครงการ Happy Workplace
โดยจัดให้มีกิจกรรมต่างๆ เช่น

-   การจัดอบรมให้ความรู้เรื่องการดูแลรักษาสุขภาพ เช่น ความรู้ด้านโภชนาการ
    การออกกำลังกายที่ถูกต้อง

-   การติดตามดูแลสุขภาพ ของบุคลากรที่มีปัญหาสุขภาพ และบุคลากรกลุ่มเสี่ยง

-   การจัดบอร์ดประชาสัมพันธ์เรื่องการดูแลสุขภาพ

-   มีการตรวจสุขภาพพนักงานปีละ 1 ครั้ง

-   มีสนามกีฬา เช่น ฟุตบอล บาสเกตบอล และสนามเต้นแอโรบิค
    ซึ่งมีการจัดกิจกรรมเต้นแอโรบิคทุกวันจันทร์ – วันศุกร์

4.5.4 การป้องกันอุบัติเหตุในการทำงาน

บริษัทกำหนดนโยบายและวิธีปฏิบัติ เพื่อป้องกันการเจ็บป่วยหรืออุบัติเหตุจากการทำงาน
และทำการสำรวจและประเมินความปลอดภัยในการทำงานทุก 3 เดือน พร้อมกำหนดการดำเนินการ
ดังนี้

-   กำหนดให้มีการรายงานความเสี่ยง หากมีอุบัติการณ์ติดเชื้อหรืออุบัติเหตุจากการทำงานเกิดขึ้น
    เพื่อจัดการความเสี่ยงนั้นๆ
    รวมทั้งมีการจัดอบรมให้ความรู้โดยนำอุบัติการณ์ความเสี่ยงที่เคยเกิดขึ้นหรือเกือบเกิดมาเป็นบทเรียน
    เพื่อป้องกันไม่ให้เกิดขึ้นซ้ำอีก ทั้งในหน่วยงานเดิม และหน่วยงานอื่นๆ

-   กำหนดให้มีระเบียบปฏิบัติตามมาตรฐานคุณภาพ
    เพื่อเป็นแนวทางในการปฏิบัติงานและดูแลบุคลากรที่เจ็บป่วย เช่น
    การควบคุมและป้องกันการติดเชื้อสำหรับห้องตรวจวิเคราะห์ การแยกผู้ป่วยติดเชื้อ
    เพื่อป้องกันการติดเชื้อต่างๆ

-   มีการประเมินความเสี่ยงด้านสุขภาพของบุคลากร
    โดยคณะกรรมการบริหารและพัฒนาทรัพยากรบุคคล รวมทั้งคณะกรรมการบริหารความเสี่ยง
    ปีละ 2 ครั้ง

-   มีการวิเคราะห์การเจ็บป่วยของแต่ละหน่วยงาน พนักงานแต่ละกลุ่ม
    เพื่อค้นหาต้นเหตุของการเจ็บป่วย โดยวิเคราะห์โอกาสเกิดอุบัติการณ์ และระดับความรุนแรง
    เพื่อกำหนดแนวทางการป้องกัน

4.5.5 การป้องกันอัคคีภัย

กลุ่มโรงพยาบาลวิชัยเวช อินเตอร์เนชั่นแนล กำหนดให้มีการจัดทำแผนป้องกันและระงับอัคคีภัย
เพื่อความปลอดภัยในการทำงานและมีนโยบายกำหนดให้ทุกหน่วยงานร่วมซ้อมแผนป้องกันและระงับอัคคีภัยปีละ
1 ครั้ง ประเมินความพร้อมใช้ของเครื่องมืออุปกรณ์ และประเมินความรู้ของบุคลากรจากการฝึกซ้อม
มีการมอบหมายให้คณะกรรมการสิ่งแวดล้อมและความปลอดภัยของโรงพยาบาลสำรวจพื้นที่ที่สำคัญต่อการให้บริการผู้ป่วย
ดูแลการจัดเตรียมความพร้อมของเครื่องมือและอุปกรณ์
และมีการกำหนดบทบาทหน้าที่ของบุคลากรทุกคนอย่างชัดเจนในการรองรับเหตุฉุกเฉินจากอัคคีภัย

4.5.6 การประหยัดพลังงาน

กลุ่มโรงพยาบาลได้สนับสนุนให้คณะอนุกรรมการอนุรักษ์พลังงานของกลุ่มเข้ารับการอบรมโครงการเกี่ยวกับเรื่องการอนุรักษ์พลังงาน
กับกรมพัฒนาพลังงานทดแทนและอนุรักษ์พลังงาน กระทรวงพลังงาน
เพื่อเป็นผู้นำในการรณรงค์และสร้างความตระหนักของบุคลากรในการใช้พลังงานอย่างคุ้มค่าและประหยัด

4.5.7 การลดปริมาณของเสีย โดยการนำกลับมาใช้ใหม่ (Reuse and Recycle)

คณะกรรมการสิ่งแวดล้อมและความปลอดภัย
มีการรณรงค์เพื่อลดปริมาณการใช้วัสดุที่ทำลายสิ่งแวดล้อม เช่น
การใช้กระดาษทั้งสองหน้าก่อนขายเพื่อนำรายได้จากการจำหน่ายมาเป็นสวัสดิการให้แก่พนักงาน

4.6 การวิจัยและพัฒนา

ที่ผ่านมา
บริษัทฯและบริษัทย่อยมุ่งเน้นการลงทุนในการสรรหาคณะแพทย์ที่มีความเชี่ยวชาญในการรักษาพยาบาลมาร่วมงานกับโรงพยาบาล
และการจัดหาเครื่องมือทางการแพทย์ที่มีความทันสมัยอย่างสม่ำเสมอ
เพื่อยกระดับคุณภาพบริการทางการแพทย์ของกลุ่มโรงพยาบาล
จึงไม่มีหน่วยงานที่ทำหน้าที่วิจัยและพัฒนาทางการแพทย์
เนื่องจากหน่วยงานดังกล่าวมีต้นทุนการดำเนินการสูง
ประกอบกับปัจจุบันมีหน่วยงานภาครัฐหลายองค์กรเป็นผู้ลงทุนและดำเนินการด้านดังกล่าวแล้ว

4.7 โครงการในอนาคต

ที่ผ่านมากลุ่มโรงพยาบาลวิชัยเวชฯ
ได้มีพัฒนาการอย่างต่อเนื่องในการขยายธุรกิจเพื่อยกระดับคุณภาพการให้บริการให้มีมาตรฐานระดับสากลและมีความครบวงจรมากยิ่งขึ้น
จึงได้ศึกษาและพิจารณาโครงการในอนาคต ดังนี้

1.  โครงการคลินิกการกีฬา (Sports Clinic)

โครงการคลินิกการกีฬา (Sports Clinic) เป็นหนึ่งในโครงการของกลุ่มโรงพยาบาลวิชัยเวชฯ
ตามนโยบายการขยายฐานลูกค้าทั่วไปประเภทที่ไม่ใช่ผู้ป่วย
โดยมีจุดมุ่งหมายในการผสมผสานการออกกำลังกายกับการรักษาพยาบาล
ผ่านการร่วมมือกันระหว่างทีมแพทย์ผู้เชี่ยวชาญและผู้ฝึกสอนด้านกีฬา (Coach)
เพื่อช่วยส่งเสริมประสิทธิภาพของแต่ละด้านแบบบูรณาการ กล่าวคือ
การใช้กีฬาเป็นเครื่องมือในการฟื้นฟูร่างกายและรักษาพยาบาลในสาขาโรคต่างๆ
และการนำเอาเวชศาสตร์การกีฬามาใช้เพื่อปรับปรุงสมรรถภาพทางกีฬาของนักกีฬาและผู้สนใจ
เป็นต้น

  โดยโครงการคลินิกการกีฬาแบ่งออกเป็น 2 ส่วน ดังนี้

  4.7.1.1 คลินิกเวชศาสตร์การกีฬา (Sports Medicine Clinic)

  ขอบเขตการบริการ


ให้คำปรึกษาแก่ผู้ที่ต้องการจะออกกำลังกายหรือเล่นกีฬาให้รู้จักวิธีการออกกำลังกายอย่างถูกต้องเหมาะสม

 พัฒนาสมรรถภาพร่างกายและจิตใจแก่นักกีฬาและผู้ออกกำลังกายให้ตรงกับประเภทของกีฬา
โดยเน้นการออกกำลังกายของกลุ่มกล้ามเนื้อที่จำเป็นต่อกีฬาประเภทนั้นๆ


ให้การรักษาพยาบาลที่เหมาะสมต่ออาการบาดเจ็บที่เกิดจากการออกกำลังกายหรือการเล่นกีฬาทุกประเภท

 การให้บริการด้านเวชศาสตร์ฟื้นฟูและกายภาพบำบัดที่เป็นการเฉพาะด้าน
เพื่อเสริมสร้างสมรรถภาพร่างกายแก่ผู้ป่วยและนักกีฬาที่บาดเจ็บ
ให้กลับมามีสมรรถภาพทางกายและสมรรถภาพทางการกีฬาใกล้เคียงก่อนการบาดเจ็บหรือก่อนเข้ารับการผ่าตัดรักษาพยาบาลอย่างรวดเร็ว

  วิธีการดำเนินการ

กลุ่มโรงพยาบาลมีแผนการที่จะดำเนินการโครงการดังกล่าวโดยอาศัยความร่วมมือจากบุคลากรในหลายฝ่ายที่มีประสบการณ์ที่เกี่ยวข้อง
เช่น
แพทย์ผู้เชี่ยวชาญด้านศัลยศาสตร์ออร์โธปิดิกส์ซึ่งมีความชำนาญด้านการรักษาอาการบาดเจ็บจากการกีฬา
แพทย์ผู้เชี่ยวชาญสาขาอื่นๆที่เกี่ยวข้อง (หัวใจ ระบบทางเดินหายใจ และอื่นๆ) พยาบาล
นักเวชศาสตร์การกีฬา นักกายภาพบำบัด และนักโภชนาการ เป็นต้น ทั้งนี้
โครงการนี้เริ่มดำเนินการบางส่วนแล้วในปี 2555
และสามารถบริการได้เต็มรูปแบบหลังจากการก่อสร้างอาคารที่โรงพยาบาลวิชัยเวชฯ
อ้อมน้อยเรียบร้อย ประมาณกลางปี 2556

  4.7.1.2 คลินิกวิทยาศาสตร์การกีฬา (Sports Science Clinic)

มีจุดมุ่งหมาย
ในการใช้วิทยาศาสตร์การกีฬามาประยุกต์ใช้เพื่อส่งเสริมสมรรถภาพนักกีฬาแต่ละประเภท
ตลอดจนการดูแลสุขภาพของทั้งร่างกาย (Physical Fitness) และจิตใจ (Mental Fitness)
โดยการดำเนินงานของคลินิกจะแบ่งออกเป็น 2 ฝ่าย คือ

1)  ด้านสุขภาพทางกายทั่วไป (General Physical Fitness)
    ทีมแพทย์ผู้เชี่ยวชาญจะนำเอาประเภทกีฬาและการออกกำลังกายที่เหมาะสมมาประยุกต์ใช้ในการรักษาพยาบาลและฟื้นฟูความสมบูรณ์ของร่างกายให้แก่บุคคลทั่วไปในแต่ละสาขาโรค
    เพื่อปรับปรุงการทำงานของร่างกายในส่วนต่างๆ ให้มีประสิทธิภาพยิ่งขึ้น
    และเป็นไปตามมาตรฐานของแต่ละช่วงอายุ เช่น ด้านสายตา กระดูก หัวใจ และกล้ามเนื้อ
    เป็นต้น ทั้งนี้ กระบวนการให้บริการจะรวมถึงการตรวจสมรรถภาพทางร่างกาย
    การหาสาเหตุความบกพร่อง การดูแลรักษา
    การประเมินผลการรักษาด้วยเครื่องมือตรวจวัดสมรรถภาพด้านกีฬาที่ทันสมัย
    เพื่อเพิ่มมุมมองการวิเคราะห์ให้มีความหลากหลายและถูกต้องแม่นยำยิ่งขึ้น

2)  ด้านสุขภาพการกีฬาแบบเฉพาะ (Specific Sports Fitness) มีกลุ่มลูกค้าเป้าหมายคือ
    นักกีฬาทั้งประเภทมืออาชีพและมือสมัครเล่น
    ที่มีความต้องการที่จะพัฒนาขีดความสามารถและความสมบูรณ์พร้อมของร่างกายให้เหมาะสมกับกีฬาที่ตนเล่น
    โดยการให้บริการของคลินิกจะนำเอาวิทยาการด้านวิทยาศาสตร์การกีฬามาใช้ประโยชน์ในการสร้างความได้เปรียบในการแข่งขันให้แก่ผู้ใช้บริการ
    โดยจะครอบคลุมการประเมินสุขภาพ การตรวจวิเคราะห์เพื่อหาปัจจัยเสี่ยงของการบาดเจ็บ
    การกำหนดแผนปรับปรุงสภาพร่างกายเพื่อลดโอกาสการบาดเจ็บจากการเล่นกีฬา
    และการเน้นเสริมสร้างสมรรถภาพเฉพาะส่วนที่มีความสำคัญในแต่ละประเภทกีฬา เช่น
    การสร้างความแข็งแกร่งให้กับขาของนักฟุตบอล และการบำรุงสายตาให้แก่นักสนุกเกอร์
    เป็นต้น นอกจากนี้
    ผู้บริหารของกลุ่มโรงพยาบาลซึ่งมีประสบการณ์ด้านกีฬาโดยตรงยังมีนโยบายที่จะประสานงานกับเจ้าหน้าที่ผู้ฝึกสอนและสมาคมกีฬาต่างๆในระดับชาติ
    เพื่อให้บริการในช่วงฝึกซ้อมเก็บตัว
    และให้คำแนะนำแก่ผู้จัดการทีมในการคัดตัวนักกีฬาก่อนรายการแข่งขัน
    โดยอาศัยอุปกรณ์ทางการแพทย์ที่ทันสมัยของโรงพยาบาลเป็นเครื่องตรวจวัด

  4.7.2 ศูนย์การแพทย์แบบองค์รวม (Holistic Health Center)

กลุ่มโรงพยาบาลมีนโยบายที่จะยกระดับการให้บริการให้เป็นรูปแบบของสถาบันทางการแพทย์แบบองค์รวม
โดยประยุกต์วิชาการแพทย์แผนตะวันออก มาใช้ในการรักษาพยาบาลร่วมกับการแพทย์แผนปัจจุบัน
โดยคำนึงถึงความเป็นปัจเจกบุคคล ครอบครัว ชุมชน ครอบคลุมทั้งร่างกายและจิตใจ อารมณ์ สังคม
สิ่งแวดล้อม และจิตวิญญาณของผู้ป่วย อย่างเป็นองค์รวม
เป็นการบริการที่เติมเต็มความสมบูรณ์แบบองค์รวมต่อผู้เจ็บป่วย จากการศึกษาเบื้องต้น
จะมีการให้บริการ 3 โครงการ คือ

4.7.2.1 ศูนย์การแพทย์ชะลอวัย (Anti-Ageing Medical Center) มีจุดมุ่งหมาย
ในการนำวิชาการแพทย์แบบองค์รวมมาดูแลผู้ใช้บริการทั้งด้านร่างกายและจิตใจ
เพื่อเสริมสร้างร่างกายให้แข็งแรง
และรักษาสุขภาพในระดับเซลล์เพื่อชะลอการเสื่อมถอยไปตามอายุ
อีกทั้งยังเป็นการป้องกันโรคหรืออาการเจ็บป่วยต่างๆที่เกิดจากความชราด้วย

4.7.2.2 การรักษาโรคมะเร็งแบบบูรณาการ (Holistic Cancer Treatment)
ให้บริการวินิจฉัยเบื้องต้น เพื่อป้องกันการเป็นมะเร็ง โดยมุ่งหาปัจจัยเสี่ยงและสัญญาณบ่งชี้เริ่มแรก
เพื่อที่จะได้ดำเนินการป้องกันและรักษาได้ทันท่วงที ทั้งนี้ ในส่วนของการรักษานั้น
จะนำเอาการแพทย์แผนปัจจุบัน เช่น การผ่าตัด การฉายแสง เคมีบำบัด และอื่นๆ
มาใช้ร่วมกับวิทยาการแพทย์ทางเลือกในการเพิ่มคุณภาพชีวิตของผู้ป่วยซึ่งรวมถึงการฟื้นฟูจิตใจ
และการปรับพฤติกรรมการใช้ชีวิต เพื่อคลายความเครียดจากการรักษา
และลดโอกาสการกลับมาเป็นมะเร็งอีกครั้งหลังการรักษา

4.7.2.3 ศูนย์บำบัดโรคเบาหวาน (Diabetes Center)
โดยมุ่งเน้นที่การรักษาแบบการแพทย์แผนปัจจุบันและตะวันออก
ซึ่งให้ความสำคัญกับรูปแบบการใช้ชีวิตอย่างเหมาะสม ร่วมกับการดูแลสุขภาพร่างกายให้แข็งแรง
ปราศจากโรคแทรกซ้อนที่ร้ายแรง นอกจากนี้
ยังให้บริการคำปรึกษาเพื่อการป้องกันสำหรับผู้ที่มีความเสี่ยงหรือมีแนวโน้มจะเป็นโรคเบาหวานด้วย

ในปลายปี 2555 โรงพยาบาลวิชัยเวชฯ หนองแขม ได้เปิดบริการคลินิกชะลอวัย
และโรงพยาบาลวิชัยเวชฯ อ้อมน้อย จะเปิดบริการในเดือนมีนาคม 2556
สำหรับการขยายโครงการให้เต็มรูปแบบตามลำดับ
หลังจากการก่อสร้างอาคารที่โรงพยาบาลวิชัยเวชฯ อ้อมน้อย เรียบร้อยประมาณกลางปี 2556
สำหรับโครงการอื่นๆจะทยอยเปิดให้บริการต่อไป

4.7.3 โครงการบริหารต้นทุน

-   สำนักจัดซื้อกลาง

กลุ่มโรงพยาบาลมีนโยบายที่จะทำการจัดซื้อยา
เวชภัณฑ์ทางการแพทย์และเครื่องมือแพทย์ร่วมกันในกลุ่มอย่างครบวงจร ภายในปี 2556
เพื่อเพิ่มความสามารถในการต่อรองกับผู้จัดจำหน่าย
และเพื่อลดต้นทุนด้านบริการของกลุ่มโรงพยาบาล ซึ่งทำให้บริษัทมีความสามารถในการแข่งขันสูงขึ้น
รวมทั้งมีนโยบายในการจัดซื้อร่วมกับโรงพยาบาลพันธมิตรอื่นๆด้วย

  4.7.4 โครงการยกระดับสู่ความเป็นสากล

เพื่อการพัฒนามาตรฐานสู่การแข่งขันในระดับสากล
กลุ่มโรงพยาบาลได้สร้างพื้นฐานความพร้อมในการให้บริการแก่กลุ่มลูกค้าชาวต่างชาติ
ทั้งในด้านโครงสร้างพื้นฐาน ได้แก่ การปรับปรุงอาคารสถานที่ให้มีความสะดวกสบาย สวยงาม
และเพิ่มสิ่งอำนวยความสะดวกต่าง ๆ ให้แก่ผู้รับบริการมากยิ่งขึ้น และในด้านเทคโนโลยี
ทางการแพทย์ที่ทันสมัย รวมถึงการพัฒนาความรู้ความสามารถด้านภาษาของบุคลากร
และการพัฒนางานบริการเพื่อสร้างความประทับใจ
อันเป็นจุดแข็งสำคัญของคนไทยในด้านการให้บริการ

ทั้งนี้ กลุ่มโรงพยาบาลเชื่อว่าการดำเนินการโครงการดังกล่าว
จะเป็นกลยุทธ์ที่เหมาะสมในการขยายฐานลูกค้าทั่วไป
รวมไปถึงเป็นการตอบรับนโยบายของภาครัฐที่ต้องการให้ประเทศไทยเป็นศูนย์กลางทางการแพทย์ในเอเชียด้วย
โดยในปัจจุบัน
ทีมผู้บริหารและทีมการตลาดได้เข้าไปทำการศึกษาช่องทางการสร้างรายได้ในตลาดที่มีศักยภาพหลายแห่ง
ทั้งในภูมิภาคเอเชียและตะวันออกกลาง และได้มีการติดต่อกับเครือข่ายตัวแทนในประเทศต่างๆแล้ว
และจะทำการขยายตลาดและวางกลยุทธ์ทางการตลาด
เพื่อให้ทันต่อการเปลี่ยนแปลงของโลกทั้งปัจจุบันและในอนาคต